Ungathanda ukufunda lesi sihloko ngalolu limi: %%?
“Ngaqala ukungaboni kahle ngisanda kuzalwa lapho ngifakwa umuthi wamehlo owalimaza amehlo ami. Lapho sengeve eminyakeni eyishumi nambili, ngaba yimpumputhe ngokuphelele futhi ngaba nesifo sokucindezeleka.”—UPaqui, owesifazane osekhulile onomyeni oyimpumputhe.
UBUMPUMPUTHE noma ukunqundeka kwamehlo kungabangelwa izinto eziningi, ezihlanganisa ukulimala nokugula. Zingathinta amehlo, izinzwa zokubona, noma ingqondo. Abantu abanqundeka amehlo noma babe izimpumputhe bavame ukungakwamukeli kalula, babe lusizi futhi besabe. Nokho, abaningi bayafunda ukubhekana kahle naleso simo futhi baqhubeke bephila ukuphila okwanelisayo.
Yiqiniso, ukuba impumputhe kunezinselele. Kodwa lapho abantu bebhekana nalezo zinselele futhi baqhubeke bejabulela ukuphila, lokho kuwubufakazi bokuthi umuntu uyakwazi ukuzivumelanisa nezimo nokukhuthazela!
Ngiyawuthanda umculo. Ungenza ngizole. Ngidlala nopiyano, nakuba kuyinselele ngoba angikwazi ukufunda amanothi e-Braille ngesikhathi esifanayo ngibe ngiwudlala ngezandla zombili. Lapho ngiqala ukudlala iculo elithile, ngilifunda ngesandla sami sokudla bese ngidlala upiyano ngesobunxele. Ngiyakuphindaphinda lokhu, ngishintshashintsha izandla. Lapho sengiwazi ngekhanda amanothi, ngibe sengiwudlala ngezandla zombili.
Lapho ngikhula, abazali bami nabafowethu banginakekela kahle, futhi babengangiphathisi okwempumputhe. Yiqiniso, ngangingqubuzeka futhi ngiwe njengoba kulindelekile, kodwa ngafunda ukwenza izinto eziningi nomuntu obonayo angakwazi ukuzenza. Lapho sengimdala, ukuphela kwento eyayingihlupha ngempela ukuthi ngangingeke ngikwazi ukushayela.
Manje ngishadile futhi ngiwubaba, nginomndeni onothando engiwusekelayo futhi nawo uyangisekela. Inkinga yamehlo ami—ukuphazamiseka kwenzwa yokubona—yadlulela nasendodaneni yami engiyithandayo uDavid. Kodwa ngiyazama ukumbekela isibonelo esihle. Ngifuna afunde ukuthi ngokubekezela nokuzimisela angenza izinto eziningi.
EZINYE IZIHLOKO EZIKUYI-INTERNET